Josh Duhamel

Joshua David Duhamel (* 14. november, 1972, Minot, Severná Dakota, USA) je americký herec a bývalý model. Prvú rolu dostal v seriáli All My Children a neskôr v Las Vegas: Kasíno, kde si zahral šéfa ochranky Dannyho McCoya. Potom sa začal objavovať vo filmoch, zahral si hlavného protagonistu v prvých troch filmoch série Transformers. Zahral si aj v romantických filmoch vrátane filmov Rande v Ríme, Život je raz taký, Šťastný Nový rok a Bezpečný prístav.

Život 
Duhamel sa narodil v Minote, Severnej Dakote, USA. Jeho matka Bonnie. L. Kemper je učiteľka a miestna podnikateľka a otec Larry Duhamel je predavač. Keď bol mladý jeho rodičia sa rozviedli ale aj napriek tomu si zostal s oboma rodičmi veľmi blízky. Vyrastal s matkou a jeho troma mladšími sestrami Ashlee, Mackenzie a Kassidy. Má francúzske, kanadské, írske, anglické, nemecké a nórske korene. Bol vychovaný ako katolík. Vyštudoval prestížnu Minot State University a hral na poste quarterbacka za univerzitný futbalový tím.

Osobný život 
Od septembra 2004 žije so speváčkou Stacy Ann Fergusonovou, známou pod jej umeleckým menom Fergie. 10.  januára 2009 sa zosobášili v Malibu v Kalifornii a v auguste 2013 sa im narodil syn Axl Jack Duhamel. Obaja, Duhamel aj Fergie, sú katolíci a chodia do kostola. V roku 2005 sa stal spolumajiteľom reštaurácie v Minote, USA. V roku 2012 bol uvedený do škandinávsko-americkej siene slávy.

Filmografia

Film

Televízia

Zdroj

Referencie

Iné projekty

Externé odkazy 
 
 

Televízni herci USA
Filmoví herci USA
Osobnosti zo Severnej Dakoty